text: Patrick skeyt sjeriffin men KÍ gloymdi at skjóta varamannin
text: #000001
text: Eftir ein linligan fyrra hálvleik, so byrjaði KÍ seinna hálvleik betur og klaksvíkingar løgdu seg eisini á odda 1-0, men heldur enn at økja um leiðsluna, slapp Sheriff Tiraspol inn aftur í dystin og fekk útjavnandi málið í fyrstu veruligu málroyndini
text: #000002
text: KÍ tók í kvøld ímóti Sheriff Tiraspol, sum spældu bólkaspæl í Europa League í fjør við Manchester United, Real Sociedad og Omonia Nicosia. Tað sermerkta við Sheriff Tiraspol er, at liðið hevur einans tveir spælarar úr Moldova pluss ein brasilianara, ið roynir at gerast moldova-búgi. annars er restin útlendingar, teir flestu úr Afrika.
text: #000005
text: Venjarin hjá Sheriff er italienarin Roberto Bordin, og hann kenna vit eitt sindur til. Bordin stóð á odda fyri landsliðinum hjá Moldova frá januar í 2021 og restina av árinum, og stóð sostatt við róðrið, tá Føroyar leiktu 1-1 á Zimbru leikvøllinum í mars sama ár, og eisini á Tórsvølli seinni sama ár, tá Føroyar vunnu 2-1.
text: #000006
text: KÍ byrjaði dystin væl, og longu eftir tríggjar minuttir royndi Árni Frederiksberg seg við skoti, men Sheriff-málverjin fekk vart fyri.
text: #000007
text: Men tíðliga í dystinum sást, at Sheriff ikki var komið til Føroya fyri at leypa á. Spælararnir løgdu ikki so nógv fyri, sum kanska stúrt var fyri áðrenn dystin.
text: #000008
text: Tí var tað upp til KÍ at skapa dystin, men tað gekk heldur striltið at fáa gongd á álopsspælið, hóast KÍ var leikliga í yvirvág í fyrra hálvleiki, og høvdu eisini flestu málmøguleikar, men tað bleiv bara til líka við og næstan.
text: #000009
text: Í byrjanini av seinna hálvleiki høvdu Sheriff-spælararnir heldur ikki hug at leypa á, so enn einaferð var tað upp til KÍ at skapa dystin.
text: #000011
text: Sjey minuttir inn í seinna hálvleik byggir KÍ spakuliga upp, eitt sindur henda vegin, eitt sindur hinvegin. Fremsti maður Luc Kassi var komin eitt sindur aftur á vøllin eftir bóltinum, og ótarnaður sleppur hann at venda sær, sendir gott innlegg innfyri, og har setur Patrick Da Silva høvdið á bóltin, sum fer via stongina inn í málið, og so var 1-0 til KÍ.
text: #000013
text: Eitt korter seinni er uppskriftin tann sama, har KÍ brádliga koyrir meira ferð á álopsspælið. Odmar er komin væl framvið, skjýtur gott innlegg, og har skallar Jákup bóltin móti málinum, men Sheriff-málverjin bjargar sera væl.
text: #000014
text: Nú var útiliðið ávarað, men heldur enn at falla í fátt, so ressaðust Sheriff-spælararnir nakað eftir hetta. Og tað gav eisini at bíta, tá gott samanspæl á miðjum vølli endar við, at ein av mongu afrikonsku spælarunum Ngom Mbekeli kom at standa væl fyri við KÍ-brotsteigin, og hann kundi, rættiliga ótarnaður, javna fyri sjeriffarnar úr Transnistria.
text: #000015
text: Men hóast tað var lívligt síðstu løtuna av dystinum, so hendi ikki meira í dystinum.
text: #000017
text: 1-1 á Tórsvølli, og møguleikin hjá KÍ at koma í bólkaspælið í Europa League livir enn, tá KÍ um eina viku skal vitja í landinum, sum ikki er til – útbrótaralýðveldið í Moldova, Transnistria.
text: #000018
text: Claes er ikki við – René á beinkinum
text: #000021